open-index/open-wikipedia-markdown huggingface dataset:
პაუერ-მეტალი

**პაუერ მეტალი** — მძიმე მეტალის ერთ-ერთი ქვეჟანრი, რომელიც აერთიანებს კლასიკური მეტალის ელემენტებს სპიდ მეტალთან, ხშირად სიმფონიურ კონტექსტში. ტერმინს ხმარობენ ორი განსხვავებული, მაგრამ ერთმანეთთან მჭიდროდ დაკავშირებული მიმდინარეობის აღსანიშნავად: პირველი ჩამოყალიბდა და ფართოდ გავრცელდა ჩრდილო ამერიკაში, შედარებით მძიმე ხმით, რომელიც სპიდ მეტალს წააგავდა, და მეორე უფრო ფართოდ გავრცელებული და პოპულარული სტილი ევროპაში (განსაკუთრებით გერმანიაში, იტალიასა და სკანდინავიაში), ბრაზილიასა და იაპონიაში, რომელიც უფრო მელოდიური იყო და ხშირად იყენებდა კლავიშებს.

## იხილეთ აგრეთვე 
*პაუერ მეტალ ჯგუფების სია
*ნეო-კლასიკური მეტალი
*პროგრესული მეტალი
*სიმფონიური მეტალი

## ლიტერატურა 
*
*

## რესურსები ინტერნეტში 
* [ პაუერ-მეტალი] საიტზე Allmusic

კატეგორია:მძიმე მეტალის ჟანრები
დუმ-მეტალი

**დუმ-მეტალი** — მძიმე მეტალის ექსტრემალური ფორმა, რომელიც ჩვეულებრივ იყენებს შენელებულ ტემპს, დაბალ ტონებზე აწყობილ გიტარებს, მძიმე მეტალის სხვა ჟანრებთან შედარებით უფრო „ხშირ“ და მძიმე მუსიკას. სიმღერაცა და ტექსტებიც იქითკენაა მიმართული, რომ გამოიწვიოს სასოწარკვეთილების გრძნობა, ძლიერი შიში და ბედისწერის მუქარის შეგრძნება (თავად ჟანრის სახელწოდებაც „ბედისწერას“ ან „საბედისწეროს“ ნიშნავს.)

ჟანრზე დიდი გავლენა მოახდინა ბლექ საბათის ადრეულმა ნამუშევრებმა, რომელმაც შექმნა პროტოტიპი დუმ-მეტალისთვის ისეთი სიმღერებით, როგორებიცაა Black Sabbath, Electric Funeral და Into the Void. 1980-იანი წლების პირველი ნახევრის განმავლობაში რიგმა ჯგუფებმა ინგლისიდან (Pagan Altar, Witchfinder General), აშშ-დან (Pentagram, Saint Vitus, Trouble) და შვედეთიდან (Candlemass) განსაზღვრეს დუმ-მეტალი დამოუკიდებელ ჟანრად.

## სქოლიო 
კატეგორია:დუმ-მეტალი
კატეგორია:მძიმე მეტალის ჟანრები
ალოფი

**ალოფი** () — დაბა, წყნარ ოკეანეში არსებული ახალ ზელანდიასთან თავისუფლად ასოცირებული თვითმართვადი სახელმწიფო წარმონაქმნის ნიუეს დედაქალაქი. აქ 2022 წლის მოსახლეობის აღწერის მონაცემების მიხედვით ცხოვრობს 610 ადამიანი. ალოფი შედგება ორი პატარა სოფლისგან: ჩრდილოეთ ალოფი (მოს. 187) და სამხრეთ ალოფი, სადაც მდებარეობს მთავრობის შტაბ-ბინა (მოს. 423).

ალოფი მოქცეულია კუნძულის ცენტრალური ნაწილის დასავლეთით, მცირე ყურის სანაპირო ზოლში. მაქსიმალური სიმაღლე ზღვის დონიდან — 21 მეტრი. იგი წარმოადგენს კლდოვანი სანაპირო ზოლის გასწვრივ მდებარე ერთ რამდენიმე კილომეტრზე გადაჭიმულ ქუჩას. სხვადასხვა მოკრძალებული ადმინისტრაციული შენობების გარდა სანაპირო ზოლში აღსანიშნავია რამდენიმე ტრადიციული კანოეს სადგომი პუნქტი, ოპაჰი-ლენდინგის ჩათვლით, სადაც 1744 წელს ჯეიმზ კუკმა განახორციელა თავისი ერთ-ერთი წარუმატებელი ცდა კუნძულის სანაპიროზე გადასვლისა. დასახლებული პუნქტის სიახლოვეს მდებარეობს აეროპორტი, რომლიდანაც რეისები ძირითადად ახალ ზელანდიაში ხორციელდება.

2004 წლის იანვარში ალოფს თავს დაატყდა ერთ-ერთი უძლიერესი ტროპიკული შტორმი, რომელმაც კუნძულს ძალიან მნიშვნელოვანი ზიანი მიაყენა. ალოფის ბევრი შენობა დაინგრა, მათ შორის საავადმყოფოებიც.

## სქოლიო 
კატეგორია:ნიუე
კატეგორია:ოკეანეთის დედაქალაქები
კატეგორია:ნიუეს ქალაქები
სტოუნერ როკი

**სტოუნერ როკი** ან **სტოუნერ მეტალი** — მძიმე მეტალის ქვეჟანრი, რომელშიც გაერთიანებულია ფსიქოდელიური როკის, ბლუზ-როკის, ტრადიციული მძიმე მეტალისა და დუმ მეტალის ელემენტები. სტოუნერ როკს ახასიათებს დაბალი-საშუალო ტემპი, დაბალ ტონებზე აწყობილი გიტარები, ძლიერი ბასი, მელოდიური ვოკალი და „რეტრო“ პროდუქცია. ჟანრი ჩამოყალიბდა ადრეულ 1990-იან წლებში და პირველი სტოუნერ ჯგუფები იყვნენ კალიფორნიული Kyuss და Sleep.

## სქოლიო 
კატეგორია:მძიმე მეტალის ჟანრები
კატეგორია:როკ-მუსიკის ჟანრები
დეზ-მეტალი

**დეზ-მეტალი** — მძიმე მეტალის ექსტრემალური ქვეჟანრი, რომელიც, ჩვეულებრივ, იყენებს გიტარებს მძიმე დიტორშენით, ვოკალს ძლიერი გროულინგით, დრამებს  ბლასტ ბითით, კლავიშებიან ინსტრუმენტებს მაღალ ტონალობებში და მუსიკის ჩახლართულ სტრუქტურას ტემპის მრავალი ცვლილებით.

თრეშ მეტალისგან ნასესხები სტრუქტურის გამო დეზ-მეტალის განვითარება მოხდა შუა 80-იანებში. ძირითადად მისი, როგორც ჟანრის ჩამოყალიბებაზე, დიდი გავლენა იქონია თრეშ მეტალ ჯგუფებმა Slayer, Kreator, ჯგუფები Possessed, Obituary და Morbid Angel მიჩნეულნი არიან დეზ-მეტალის პიონერებად. გვიან 1980-ებსა და ადრეულ 1990-ებში, დეზ-მეტალმა დაიმსახურა მედიის მეტი ყურადღება, გამომდინარე იქიდან რომ ისეთმა პოპულარულმა ლეიბლებმა, როგორებიცაა Earache და Roadrunner სწრაფი ტემპით დაიწყეს კონტრაქტების გაფორმება დეზ-მეტალ ჯგუფებთან. მას მერე დეზ-მეტალი დაიყო ქვეჟანრებად.

## სქოლიო 
კატეგორია:მძიმე მეტალის ჟანრები
კატეგორია:დეზ-მეტალი
კიონეურგენჩი

**კიონეურგენჩი** – ქალაქი თურქმენეთში. მოსახლეობა 31,400 კაცი. 1097-1220 წწ. იყო ხვარაზმის იმპერიის დედაქალაქი. 

2005 წელს ქალაქი შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე 
* თურქმენეთის ქალაქების სია

## რესურსები ინტერნეტში 
* კიონეურგენჩი იუნესკოს გვერდზე

კატეგორია:თურქმენეთის ქალაქები
კატეგორია:მსოფლიო მემკვიდრეობის ძეგლები თურქმენეთში
ავარუა

**ავარუა** () — ახალ ზელანდიასთან თავისუფალ ასოციაციაში მყოფი კუკის კუნძულების დედაქალაქი, მდებარეობს წყნარ ოკეანეში მდებარე კუნძულ რაროტონგას ჩრდილოეთ სანაპირო ზოლში.

ავარუას მოსახლეობის რაოდენობა 2021 წლის აღწერის მონაცემების მიხედვით შეადგენს 5113 ადამიანს, რაც ცოტათი მეტია კუკის კუნძულების მთლიანი მოსახლეობის მესამედზე (14 987 ად.).

ავარუაში არის საზღვაო პორტი, საიდანაც ხორციელდება კოპრის, მარგალიტების და ხილის ექსპორტი. აქვე მდებარეობს ქვეყნის მთავარი აეროპორტიც. ქალაქში არის უნივერსიტეტი და ბიბლიოთეკა.

2005 წლის თებერვალში კუნძულს ტროპიკული ციკლონი დაატყდა, რამაც ავარუას მნიშვნელოვანი ზიანი მიაყენა.

## სქოლიო
კატეგორია:კუკის კუნძულები
კატეგორია:ოკეანეთის დედაქალაქები
კატეგორია:კუკის კუნძულების ქალაქები
საკვალსათბურე კულტურები

**საკვალსათბურე კულტურები** — ბოსტნეული მცენარეები, რომლებიც მოჰყავთ კვალსათბურებში ადრეული ბოსტნეული პროდუქციის მისაღებად. საკვალსათბურე კულტურების გამოყენებას დიდი მნიშვნელობა აქვს მთელი წლის განმავლობაში მოსახლეობის ბოსტნეულით მომარაგების საქმეში. არსებობს საკვალსათბურე კულტურების მოყვანის რამდენიმე მეთოდი: კვალსათბურის გრუნტში თესლის დათესვა (თვის ბოლოკი, ცერეცო, წიწმატი), ჩითილის დარგვა (კიტრი, პამიდორი, ბადრიჯანი და სხვა), ზრდის დასრულება (ყვავილოვანი კომბოსტო, სალათა რომენი), გამოყვანა (მწვანე ხახვი, ოხრახუში, ნიახური). კვალსათბურებში მთელი სეზონის განმავლობაში (დაწყებული თებერვლიდან) რამდენიმე მოსავალს იღებენ (1 სტანდარტული ჩარჩოდან 10-50 კგ-მდე).

## ლიტერატურა
კატეგორია:ბოსტნეული
კატეგორია:სოფლის მეურნეობა
იდენ პარკი

**იდენ პარკი** () — უდიდესი სპორტული მოედანი ოკლენდში, ახალი ზელანდია. სტადიონი ზამთარში რაგბის მასპინძლობს, ხოლო ზაფხულში კრიკეტს. მოედანი მდებარეობს სამი კილომეტრით სამხრეთ-დასავლეთით ოკლენდის ცენტრალური ბიზნეს რაიონიდან.

## რესურსები ინტერნეტში
* 

## სქოლიო
კატეგორია:ახალი ზელანდიის სტადიონები
კატეგორია:სტადიონები
ტუომას ჰოლოპაინენი

**ტუომას ლაური იოჰანეს ჰოლოპაინენი** (დ. 25 დეკემბერი, 1976, კიტეე, ფინეთი) —   ფინელი კომპოზიტორი, პოეტი, მუსიკოსი და პროდიუსერი — ჯგუფ Nightwish-ის თანადამაარსებელი.ის ცნობილია როგორც სიმფონიურ მეტალ ჯგუფ Nightwish-ის კომპოზიტორი და პიანისტი. Nightwish 1996 წელს დააარსეს ტუომას ჰოლოპაინენმა  და მისმა მეგობრებმა,ემპპუ ვუორინენმა და ტარია ტურუნენმა. ჯგუფის პირველი ალბომი იყო Angels Fall First, რომელიც გამოვიდა 1997 წლის 1 ნოემბერს. ის ყველაზე ცნობილი და წარმატებული ჯგუფია ფინეთში და მსოფლიო მასშტაბით 7 მილიონზე მეტი დისკი აქვს გამოცემული; მიღებული აქვს 11 ოქროსა და 11 პლატინის ჯილდო. Nightwish-ის ალბომები მსოფლიოს მასშტაბით გაიყიდა 5,5 მილიონი ასლის ოდენობით.

## ბიოგრაფია
ტუომას ლაური იოჰანეს ჰოლოპაინენი დაიბადა 1976 წლის 25 დეკემბერს, შობის დღეს, ფინეთის ქალაქ კიტეეში. 
6 წლის ასაკში დედამისმა ტუომასი მიიყვანა კარელიის მუსიკალურ სკოლაში პიანინოს გაკვეთილებზე, რამდენიმე წლის შემდეგ მუსიკალური ცხოვრება გააგრძელა კლარნეტისა და საქსაფონის სწავლით. მუსიკის თეორიის კლასები უკვე დამთავრებული ჰქონდა, როდესაც საბოლოო გამოცდა ჩააბარა ინსტრუმენტებზე და მიიღო დიპლომი 15 წლის ასაკში, იგივე წელს, იგი გადაფრინდა კანსასში ერთი წლით როგორც უცხოელი სტუდენტი.1992 წლის სექტემბერში ტუომასი ოჯახმა წაიყვანა კანსასის ქალაქში, რომ ენახა Metallica–ს და Guns 'N Roses კონცერი, კონცერტმა დიდი ზეგავლენა მოახდინა მის მუსიკალურ და საერთოდ მთელ მის ცხოვრებაზე. შტატებიდან დაბრუნებისას, 93 წელს მეგობრებისაგან შემოთავაზება მიიღო რომ გაწევრიანებულიყო ჯგუფში სახელად "Dismal Silence" .  შემდეგ ამას მოყვა "Nattvindens Gråt" და "Darkwoods My Betrothed." ამ  ჯგუფებში ყოფნიდან რამდენიმე წლის შემდეგ, 1996 წლის ბოლოს გაჩნდა Nightwish–ის შექმნის იდეა. Nightwish–ის გარდა, აქვს რამდენიმე სხვა პროექტი, მაგალითად: "Sethian" , "For My Pain", "Kotiteollisuus", "Timo Rautiainen" & 
"Trio Niskalaukaus", "Silentium" (პროდიუსერი)  & "Indica" (პროდიუსერი).

## დისკოგრაფია
### Nightwish
**Angels Fall First* (1997)
**Oceanborn* (1998)
**Wishmaster* (2000)
**Over the Hills and Far Away EP* (2001)
**Century Child* (2002)
**Once* (2004)
**Dark Passion Play* (2007)
**Made in Hong Kong (And in Various Other Places)* (2009)
**Imaginaerum* (2011)

### Darkwoods My Betrothed
**Heirs of the Northstar* (1995)
**Autumn Roars Thunder* (1996)
**Witch-Hunts* (1998)

### With Timo Rautiainen
**Sarvivuori* (2006)
**Loppuun Ajettu* (2007)

### Kylähullut
**Lisää Persettä Rättipäille* (2007)
**Peräaukko Sivistyksessä* (2008)

### სხვა ალბომები
**Fallen (For My Pain-ის ალბომი)* (2003)- For My Pain...
**Into the Silence* (2003)- Sethian
**Love and Other Disasters* (2008)- Sonic Syndicate

## რესურსები ინტერნეტში 
* Nightwish-ის ოფიციალური საიტი
* Tuomas-Holopainen.com - ოფიციალური საიტი

კატეგორია:დაბადებული 1976
კატეგორია:ფინელი კომპოზიტორები
კატეგორია:ფინელი პოეტები
კატეგორია:Nightwish-ის წევრები
კატეგორია:დაბადებული 25 დეკემბერი
კატეგორია:ცოცხალი ადამიანები
საკვები ბალახები

**საკვები ბალახები** — ბალახოვანი მცენარეები, რომლებსაც მეცხოველეობაში იყენებენ თივად, სილოსად, სენაჟად, მწვანე საკვებად, ბალახის ფქვილად. საკვები ბალახები ქმნიან ბუნებრივ სათიბ-საძოვრებს. მათ იყენებენ მინდვრისა და საკვებ თესლბრუნვაში, თესლბრუნვის გარეშეც. 

განარჩევენ საკვები ბალახების 4 სამეურნეო-ბოტანიკურ ჯგუფს:მარცვლოვნებს (კოინდარი, სათითურა, მდელოს წივანა, სუდანურა,სორგო და სხვა), პარკოსნების (კურდღლისფრჩხილა, სამყურა, ესპარცეტი, ყვითელი იონჯა, ბარდა, ცერცველა, ცულისპირა და სხვა), ისლისებრს, ნაირბალახეულს. საკვები ბალახების სამეურნეო მნიშვნელობა განისაზღვრება მათი საკვები ღირებულებით, გავრცელებით, მოსავლიანობით.

## ლიტერატურა
კატეგორია:მეცხოველეობა
კატეგორია:მცენარეები
შობის პაპის წერილები

„**შობის პაპის წერილები**“ () — ჯ.რ.რ. ტოლკინის წიგნი, რომლებიც  შედგენილია მწერლის ხელნაწერებისგან. რამდენიმე წლის მანძილზე, 1920 წლიდან, იგი თავის შვილებს სწერდა წერილებს *შობის პაპის* სახელით, სადაც მოუთხრობდა სახალისო ისტორიებს ჩრდილოეთ პოლუსიდან. წერილებს მთავარი გმირები იყვნენ შობის ბაბუა, თეთრი დათვი, მისი ძმისშვილები პაკსუ და ვალკოტუკა, გობლინები, წითური გნომები და სხვები.

გამომცემლობა „პალიტრა L“-მა წიგნი 2018 წლის დეკემბერში გამოსცა ქართულ ენაზე, ნიკა სამუშიას თარგმანით. გამოცემაში გამოყენებულია ტოლკინის ორიგინალური ილუსტრაციები.

## გამოცემები
### ინგლისური
*1976: გამოცემა სათაურით *The Father Christmas Letters*. ლონდონი: George Allen & Unwin; ბოსტონი: Houghton Miflin. [48 გვერდი, არ არის შეტანილი 1920-1924 და 1939-1942 წლების წერილები]
*1978: პირველი რბილყდიანი გამოცემა; ლონდონი: Unwin Paperbacks. [შეტანილია 1920, 1925-1938 და 1941 წლების წერილები, აგრეთვე დანართი დათვის მიერ შექმნილი ანბანის შესახებ
*1990: შეცდომით მითითებული როგორც პირველი რბილყდიანი გამოცემა; ლონდონი: Unwin Paperbacks. [შეტანილია 1920, 1925-1938 და 1941 წლების წერილები, აგრეთვე დანართი დათვის მიერ შექმნილი ანბანის შესახებ]. 1993 წელს გამოიცა მსგავსი ვარიანტი.
*1994: ლონდონი: HarperCollins. ISBN 0261103172. მინიატურული მაგარყდიანი გამოცემა სუპერყდით. შეტანილია 1920, 1925, 1926 და 1927 წლების წერილები.
*1994: ლონდონი: HarperCollins. ISBN 0261103172. მინიატურული მაგარყდიანი გამოცემა სუპერყდით. შეტანილია 1928, 1929 და 1930 წლების წერილები.
*1994: ლონდონი: HarperCollins. ISBN 0261103172. მინიატურული მაგარყდიანი გამოცემა სუპერყდით. შეტანილია 1997 წლის წერილი.
*1995: გამოცემა *Letters from Father Christmas* (ამ სათაურით გამოიცემოდა მომავალშიც). ლონდონი: CollinsChildren's Books; ბოსტონი: Houghton Mifflin. [წერილების რეპროდუქციები კონვერტებით, სამი მანამდე გამოუცემელი ნახატით]
*1998: ლონდონი: HarperCollins. ISBN 0261103695. მინიატურული მაგარყდიანი გამოცემა სუპერყდით. შეტანილია 1920, 1925-1930 და 1937 წლების წერილები.
*1999: ლონდონი: HarperCollins; ბოსტონი: Houghton Mifflin. ISBN 0261103857 ან 0007663714 [რედაქტირებული და გაფართოებული გამოცემა]
*2004: ლონდონი: HarperCollins; ბოსტონი: Houghton Mifflin. ISBN 0261103865 [რედაქტირებული და გაფართოებული გამოცემა]
*2006: ლონდონი: HarperCollins; ბოსტონი: Houghton Mifflin. ISBN 0007205228 [რედაქტირებული და გაფართოებული გამოცემა]
*2012: ლონდონი: HarperCollins; ბოსტონი: Houghton Mifflin. [რედაქტირებული და გაფართოებული გამოცემა]
*2019: ლონდონი: HarperCollins; ISBN 978-0008327729. სპეციალური გამოცემა.
*2020: Houghton Mifflin Harcourt; ISBN 978-0358389880. სპეციალური გამოცემა, მაგარი ყდა.
### ქართული
*2018: თბილისი: პალიტრა L; ISBN 9789941294495 [სერია „კლასიკოსები ბავშვებისთვის“, პირველი ქართული გამოცემა]
*2023: თბილისი: პალიტრა L; ISBN 9789941358364 [მეორე ქართული გამოცემა]

## სქოლიო
კატეგორია:ჯ. რ. რ. ტოლკინის ნაწარმოებების კრებულები
კატეგორია:1976 წლის ლიტერატურული ნაწარმოებები
კატეგორია:2004 წლის ლიტერატურული ნაწარმოებები
ნუკუალოფა

**ნუკუალოფა** () — ტონგის სამეფოს დედაქალაქი და სატახტო ქალაქი. მდებარეობს კუნძულ ტონგატაპუზე. ქალაქის მოსახლეობა 2010 წლისთვის 24 310 ადამიანს შეადგენდა. ძირითადად ცხოვრობენ ტონგელები (96 %). ქალაქში განთავსებულია საზღვაო პორტი და აეროპორტი. გააქვთ კოპრა და ბანანი.

## ბუნებრივი პირობები 
ნუკუალოფა მდებარეობს ტონგის უდიდეს მარჯნულ კუნძულ ტონგატაპუზე. ამ ადგილის კლიმატი ტროპიკული ზღვის კლიმატია. წლის განმავლობაში ჰაერის ტემპერატურა მერყეობს +20 Cº-დან +26 Cº-მდე. ყველაზე უფრო ცხელი და ნოტიო სეზონი გრძელდება დეკემბრიდან აპრილის ჩათვლით. ატმოსფერული ნალექების რაოდენობა მოდის დაახლოებით 1500 მმ. ბუნებრივი მცენარეულობა უპირველეს ყოვლისა წარმოდგენილია ტროპიკული ტყეებით, ბუჩქებით და პალმებით.

## ქალაქის განვითარების ისტორია 
პირველი ევროპელი, რომელიც 1643 წელს კუნძულ ტონგატაპუზე გადავიდა, იყო ნიდერლანდელი ზღვაოსანი აბელ ტასმანი. 1773 და 1777 წლებში ნუკუალოფას ტერიტორიას ეწვია ინგლისელი კაპიტანი ჯეიმზ კუკი. დაახლოებით XIX საუკუნის შუისათვის ტონგის კუნძულთა ჯგუფები გაერთიანდნენ მეფის ხელისუფლების ქვეშ, რომელმაც 1900 წელს ხელი მოაწერა ხელშეკრულებას დიდ ბრიტანეთთან სამეფოზე მისი პროტექტორატის დამყარების თაობაზე. 1970 წელს პროტექტორატის გაუქმების შემდეგ ქვეყანა გამოცხადდა დამოუკიდებელ სახელმწიფოდ და ნუკუალოფამ მიიღო ტონგის დედაქალაქის სტატუსი.

## მოსახლეობა, ენა, აღმსარებლობა 
ქალაქის მოსახლეობის რაოდენობაა — 24 310 ადამიანი (2010). ქალაქში ძირითადად ცხოვრობენ ტონგელები (96 %). ორი ოფიციალური ენაა — ტონგური ენა და ინგლისური ენა. მორწმუნეები, უმთავრესად — მორმონებია.

## კულტურული მნიშვნელობა 
ტონგის დედაქალაქის მთავარი ღირსშესანიშნაობაა 1867 წელს აშენებული სამეფო სასახლე. ქალაქის შემოგარენში შენარჩუნებულია ოკეანეთის ძველი ცივილიზაციის თავდაცვითი ნაგებობების ნანგრევები და ძველი ტონგელი არისტოკრატების სამარხები. ქალაქში ბევრი ლამაზი პლაჟებია. განთქმულია ორქიდეის მრავალი სახეობით, რომლებიც იზრდებიან ქალაქის საზღვრებში.

## რესურსები ინტერნეტში 
* ნუკუალოფა — ენციკლოპედია ბრიტანიკა 

## სქოლიო
კატეგორია:ოკეანეთის დედაქალაქები
კატეგორია:ტონგა
კატეგორია:ტონგის ქალაქები
ნისა (თურქმენეთი)

**ნისა** — ძველი პართიული ქალაქი თურქმენეთში. მდებარეობს აშხაბადიდან 18 კმ-ში. დააარსეს პართიელებმა კოპეტდაღის მთისწინეთში ძვ. წ. III საუკუნეში. მომდევნო ექვსი საუკუნე იგი იყო არშაკიდების დინასტიის მნიშვნელოვანი დასაყრდენი პუნქტი. გარკვეული პერიოდის განმავლობაში იყო პართიის დედაქალაქიც სახელწოდებით „მითრიდატკირტი“ (სახელი ეწოდა მეფე მითრიდატე I-ის პატივისცემის ნიშნად). 

სასანიანების ხელისუფლებაში მოსვლის შემდეგ ქალაქის მნიშვნელობა დაეცა. მაგრამ კვლავ აღორძინდა შუა საუკუნეებში, როგორც აბრეშუმის გზის სავაჭრო ცენტრი.  მოსახლეობამ საბოლოოდ მიატოვა XIII საუკუნეში, მონღოლთა გამანადგურებელი შემოსევების შედეგად. 

2007 წელს ქალაქის ნანგრევები შეიტანეს იუნესკოს მსოფლიო მემკვიდრეობის ძეგლების სიაში. 

## იხილეთ აგრეთვე
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში
* Annotated Parthia Bibliography.
* Archaeological Missions in Nisa
* Nissa Fortress 
* Historical site Nisa ,

კატეგორია:მსოფლიო მემკვიდრეობის ძეგლები თურქმენეთში
კატეგორია:ყოფილი დედაქალაქები
ალტერნატიული მეტალი

**ალტერნატიული მეტალი** — მძიმე მეტალისა და ალტერნატიული როკის ქვეჟანრი, რომელმაც პოპულარობას ადრეულ 90-იან წლებში მიაღწია. ამ ჟანრში ხშირია ექსპერიმენტებიც. ალტერნატიული მეტალი ხასიათდება მძიმე რიფებით, არატრადიციული ტექსტებით, შესრულების უჩვეულო ტექნიკით, წინააღმდეგობით ტრადიციული მძიმე მუსიკის მიღწევებთან და თავისუფლებით მეტალ სცენის გარე ზემოქმედებისგან.

## სქოლიო 
კატეგორია:ალტერნატიული მეტალი
კატეგორია:მძიმე მეტალის ჟანრები
ლატვიის მორაგბეთა ეროვნული ნაკრები

**ლატვიის მორაგბეთა ეროვნული ნაკრები** არის მორაგბეთა ეროვნული ნაკრები ლატვიიდან. მათ არცერთ რაგბის მსოფლიო ჩემპიონატზე არ აქვთ ნათამაშები. ლატვიის ნაკრებმა პირველი ოფიციალური საერთაშორისო თამაში ჩაატარა 1992 წელს საქართველოს ნაკრებთან ნაკრებთან. ამჟამად ის 2B დივიზიონში ასპარეზობს.

კატეგორია:რაგბის ეროვნული ნაკრებები
კატეგორია:ლატვია
ბრიტანული მძიმე მეტალის ახალი ტალღა

**ბრიტანული მძიმე მეტალის ახალი ტალღა** (ინგლ.: New Wave of British Heavy Metal, ან აბრევიატურა **NWOBHM**, ) იყო მძიმე მეტალ მოძრაობა, რომელიც დაიწყო გვიან 1970-იანებში ბრიატნეთში და საერთაშორისო ყურადღება ადრეულ 1980-იანებში მიიქცია. ერა განვითარდა როგორც რეაქცია, რომელიც ნაწილობრივ უარყოფდა ისეთ ადრეულ მძიმე მეტალ ჯგუფებს, როგორებიცაა ლედ ზეპელინი და Black Sabbath. ამ ჟანრის ჯგუფებმა განდევნეს ბლუზ გავლენა მძიმე მეტალიდან, რაც ახასიათებდათ ჩამოთვლილ ჯგუფების შემოქმედებას, მოაშორეს პანკ ელემენტები თავიანთ მუსიკას, ააჩქარეს ტემპი და დაიწყეს უფრო „მკაცრი“, მძიმე მუსიკის დაკვრა.

ადრეულ-შუა 1980-იან წლებში ბრიტანული მძიმე მეტალის ახალი ტალღა პოპულარობის ზენიტში იმყოფებოდა მძიმე მეტალ სცენაზე. ამ ჟანრის სიმღერებს ახასიათებს სწრაფი ტემპი, მძლავრი აკორდები, სწრაფი საგიტარო სოლოები და მელოდიური ვოკალი მაღალ ოქტავებში. ტექსტები კი, ხშირად, შთაგონებას მითოლოგიასა და სამეცნიერო ფანტასტიკაში პოულობდა.

ამ პერიოდის მრავალ ჯგუფს კონტრაქტი ჰქონდა გაფორმებული ლეიბლთან Neat Records, რომელმაც შემდგომ წლებში გამოუშვა ამ ჟანრის სიმღერები კრებულებად.

## სქოლიო 
კატეგორია:მძიმე მეტალის ჟანრები
ლუი ფერდინან სელინი

**ლუი ფერდინან სელინი** (, ნამდვილი გვარი — დეტუში, Destouches; დ. 27 მაისი, 1894, კურბევუა — გ. 1 ივლისი, 1961, მიოდონი) — ფრანგი მწერალი, განათლებით ექიმი.

## ბიოგრაფია 
ლუი ფერდინან სელინი ცნობადი გახდა რომანებით „მოგზაურობა ღამის დასალიერში“ (Voyage au bout de la nuit, 1932) და „სიკვდილი კრედიტით“ (Mort à crédit, 1936). ეს რომანები გამოსვლისთანავე ითარგმნა მსოფლიოს რამდენიმე ენაზე. ამის მიუხედავად, რამდენიმე წელიწადში მწერალს არც თუ სახარბიელოდ წაუვიდა საქმე. ოცდაათიანი წლების ბოლოს გამოსულმა რომანებმა „ხომრობები დარბევისთვის“ (Bagatelles pour un massacre, 1937), „გვამების სკოლა“ (L'Ecole des cadavres, 1938) და „ხიფათში ჩავარდნილები“ მწერალს ანტისემიტისა და რასისტის რეპუტაცია დაუმკვიდრა. მეორე მსოფლიო ომის ბოლოს სელინს საოკუპაციო რეჟიმთან კავშირში დასდეს ბრალი. ასე რომ, მწერალი იძულებული შეიქნა, გერმანიის სამხრეთში, ზიგმარინგენში გაქცეულიყო, იქიდან კი დანიაში, სადაც დააკავეს და დააპატიმრეს. ოდნავ მოგვიანებით გადაასახლეს. 

## დაბრუნება 
1951 წელს ყველასაგან მივიწყებული ფერდინან სელინი სამშობლოში დაბრუნდა და პარიზის გარეუბან მიოდონში დასახლდა, სადაც სიცოცხლის ბოლომდე ღარიბთათვის პრაქტიკოს ექიმად მუშაობდა. კიდევ ერთი, თუმცა კი დაგვიანებული წარმატება სიკვდილის წინ ეწვია სელინს, როდესაც ავტობიოგრაფიული ტრილოგია „ერთი ციხესიმაგრიდან მეორეში“ (D’un château l’autre, 1957) და „ჩრდილოეთი“ (Nord, 1960) გამოვიდა, ხოლო ტრილოგიის დამასრულებელი ნაწილი „რიგოდონი“ (Rigodon) მწერლის გარდაცვალებიდან რვა წლის შემდეგ, 1969 წელს გამოიცა. 

## ბიბლიოგრაფია 
* მოგზაურობა ღამის დასალიერში / *Voyage au bout de la nuit* (1932, ქართ. თარგმანი 2008 - სიბილა გელაძე)
* სიკვდილი კრედიტით / *Mort à crédit* (1936
* მეა კულპა / *Mea Culpa* (1936)
* ხომრობები დარბევისთვის / *Bagatelles pour un massacre* (1937)
* გვამების სკოლა / ''L'Ecole des cadavres* (1938)
* ხიფათში ჩავარდნილები / *Les Beaux Draps* (1941)
* თოჯინების ბენდი I / *Guignol’s band* (1944) 
* ტრანშეა / *Casse-pipe* (1949)
* ფეერია სხვა დროისათვის I / *Féerie pour une autre fois I* (1952 
* ნორმანსი: ფეერია სხვა დროისათვის II / *Normance: Féerie pour une autre fois II* (1954)
* ინტერვიუ პროფესორ Y-სთან / *Entretiens avec le professeur Y* (1954
* ერთი ციხესიმაგრიდან მეორეში / *D’un château l’autre* (1957
* ჩრდილოეთი / *Nord* (1960
* ლონდონის ხიდი:  თოჯინების ბენდი II / *Le Pont de Londres: Guignol’s band II* (1964 გამოქვეყნდა სიკვდილის შემდეგ)
* რიგოდონი / *Rigodon'' (1969 გამოქვეყნდა სიკვდილის შემდეგ)
* ელვა და მეხი. პიესები, ლიბრეტო, სცენარები

## რესურსები ინტერნეტში 
* ლიტერატურული გიდი: ლუი ფერდინან სელინი ანუ მოგზაურობა სასოწარკვეთილების დასალიერში 
* ლუი ფერდინან სელინი 

## სქოლიო
კატეგორია:ფრანგი მწერლები
კატეგორია:დაბადებული 1894
კატეგორია:გარდაცვლილი 1961
კატეგორია:XX საუკუნის ფრანგი რომანისტები
კატეგორია:დაკარგული თაობის მწერლები
კატეგორია:ლუი ფერდინან სელინი
კატეგორია:მოდერნისტი მწერლები
კატეგორია:XX საუკუნის ფრანგი მამაკაცი მწერლები
კატეგორია:ფრანგი მამაკაცი რომანისტები
კატეგორია:XX საუკუნის ფრანგი ექიმები
კატეგორია:XX საუკუნის ფსევდონიმიანი მწერლები
კატეგორია:მწერლები ანბანის მიხედვით
Syd Barrett (ალბომი)

***Syd Barrett*** — სიდ ბარეტის კომპილაციური გამოცემა, რომელშიც შეტანილია მისი ორი ალბომი - *The Madcap Laughs* და *Barrett*. გამოვიდა 1974 წელს. ორივე ალბომი ჩაწერილია მუსიკოსის მიერ პინკ ფლოიდის დატოვების შემდეგ.

მას შემდეგ, რაც პინკ ფლოიდის ალბომმა *The Dark Side of the Moon* უდიდესი წარმატება იქონია, ლეიბლმა EMI გადაწყვიტა, გამოეცა ბარეტის ალბომებიც, იმ იმედით, რომ ამჯერად მათ უფრო დიდი ყურადღება მიექცევა, ვიდრე მანამდე. თუმცა, კრებულის წარმატება აშშ-ში აღინიშნა მხოლოდ #163 პოზიციით ჩარტში.

## გარეკანი
გარეკანზე გამოტანილ სიდის ფოტოსურათთან ერთად, სტორმ თორგერსონმა დიზაინში გამოიყენა მოგონება რეალურ ამბავზე - მისივე თქმით, ერთ-ერთ წვეულებაზე სიდმა ერთ კუთხეში დადო ქლიავი, ასანთის კოლოფი და ფორთოხალი და ამ ყველაფერს მისჩერებოდა.

გამოცემის შიდა მხარეს წარმოდგენილია ჯგუფისა და სიდ ბარეტის ფოტოსურათები.

## სიმღერების სია
ყველა სიმღერის ავტორია სიდ ბარეტი, გარდა მითითებულისა

### დისკი 1 (*The Madcap Laughs*)
#### მხარე 1
#Terrapin - 4:04 	
#No Good Trying - 3:16 	
#Love You - 2:23 	
#No Man's Land - 2:57 	
#Dark Globe - 1:57 	
#Here I Go - 3:05 
#### მხარე 2
#Octopus - 3:43 	
#Golden Hair - 1:56 	
#Long Gone - 2:45 	
#She Took A Long Cold Look - 1:48 	
#Feel - 2:13 	
#If It's In You - 2:22 	
#Late Night - 3:12

### დისკი 2 (*Barrett*)
#### მხარე 1
#Baby Lemonade - 4:06 	
#Love Song - 3:00 	
#Dominoes - 4:04 	
#It Is Obvious - 2:54 	
#Rats - 2:56 	
#Maisie - 2:46 	
#### მხარე 2
#Gigolo Aunt - 5:38 	
#Waving My Arms In The Air / I Never Lied To You - 3:54 	
#Wined And Dined - 2:53 	
#Wolfpack - 3:41 	
#Effervescing Elephant - 1:50

## ჩარტები
## სქოლიო 
კატეგორია:1974 წლის კომპილაციური ალბომები
კატეგორია:სიდ ბარეტის ალბომები
კატეგორია:Harvest Records-ის კომპილაციური ალბომები
კატეგორია:EMI Records-ის კომპილაციური ალბომები
კატეგორია:ები-როუდის სტუდიებში ჩაწერილი ალბომები
კატეგორია:ალბომები დეივიდ გილმორის პროდიუსერობით
კატეგორია:ალბომები რიჩარდ რაიტის პროდიუსერობით
კატეგორია:ალბომები Hipgnosis-ის გარეკანის დიზაინით
საქართველოს სუპერლიგა

**საქართველოს სუპერლიგა** — უმაღლესი საკალათბურთო ლიგა საქართველოში.

### ჩემპიონები
## რესურსები ინტერნეტში 
* .
* Eurobasket.com-ზე.

კატეგორია:საქართველოს კალათბურთი
მატა-უტუ

**მატა-უტუ** (, უოლისური *Matāʻutu*) — საფრანგეთის ზღვისიქითა გაერთიანების უოლისი და ფუტუნას ადმინისტრაციული ცენტრი. მდებარეობს კუნძულ უვეაზე. აქვე არის უოლისი და ფუტუნას ყველაზე დიდი პორტი და აეროპორტი. მატა-უტუში ცხოვრობს — 1075 კაცი(2013 წლის აღწერით).

## სქოლიო
კატეგორია:უოლისი და ფუტუნა
კატეგორია:ოკეანეთის დედაქალაქები
კატეგორია:უოლისი და ფუტუნას ქალაქები
მეჰმედ-ფაშას ხიდი

**მეჰმედ-ფაშას ხიდი** ან **ვიშეგრადის ხიდი** — თერთმეტთაღიანი ქვის ხიდი ბოსნია და ჰერცეგოვინაში. მდებარეობს მდინარე დრინზე ბოსნიის ქალაქ ვიშეგრადში. წარმოადგენს შუა საუკუნეების თურქული საინჟინრო ხელოვნების მნიშვნელოვან ძეგლს. ხიდი აგებულია 1577 წელს სოკოლუ მეჰმედ-ფაშას პროექტის მიხედვით.

2007 წელს ხიდი შეიტანეს იუნესკოს მსოფლიო მემკვიდრეობის ძეგლების სიაში.

## რესურსები ინტერნეტში 
* About the Mehmed Pasa Sokolović bridge on the official presentation of Tourist organization of Višegrad 
* UNESCO listing of Mehmed Paša Sokolović Bridge in Višegrad

კატეგორია:მსოფლიო მემკვიდრეობის ძეგლები ბოსნია და ჰერცეგოვინაში
Vario LF2

thumb|Vario LF2 ბრნოში
thumb|Vario LF2–ების ბმული ბრნოში
thumb|Vario LF2 ოსტრავაში
**Vario LF2** — ჩეხური, ნახევრადდაბალიატაკიანი, ორსექციური ტრამვაის ვაგონი. შეიქმნა ფირმების: Pragoimex, krnovské opravny a strojírny და VKV Praha-ს მიერ, ოსტრავას სატრანსპორტო გაერთიანებასთან თანამშრომლობით.

## კონსტრუქცია
Vario LF2–ის კონსტრუქცია Vario LF3–ის მსგავსია. ეს ცალმხრივი მართვის ექვსღერძიანი, მოტორებიანი ტრამვაის ვაგონი ერთი მხრივ ტევადობით Škoda 03 T–ს კონკურენტია, თუმცა ამასთანავე Tatra K2–ის შემცვლელიცაა. Vario LF2 შედგება ორი სექციისგან, რომლებიც შეკავშირებულია სახსრით, ხოლო სახსარი შემოსილია მოქნილი, გოფრირებული ტყავის ბურვილით. ვაგონს მარჯვენა გვერდზე აქვს ოთხი ორფრთიანი კარი. განაპირა კარებს შევყავართ ვაგონის მაღალიატაკიან ნაწილებში. დაბალიატაკიანი ნაწილი ლიანდაგის ზედაპირიდან 350 მმ სიმაღლეზეა და ვაგონის იატაკის ფართის 43% შეადგენს, ხოლო მაღალიატაკიან ნაწილში (ვაგონის ბოლოები და სახსარი) იატაკი 860 მმ სიმაღლეზეა.

Vario LF2 აღჭურვილია ფირმა Cegelec–ის წარმოების ასინქრონული ელექტროაღჭურვილობით TV Europulse (განთავსებულია სახურავზე), რესორებიანი მბრუნავი შასებით „კომფორტი“ და ნახევარპანტოგრაფით. ვაგონის დიზაინი ინგლისელ არქიტექტორ, ფრანტიშეკ პელიკანს ეკუთვნის. Vario LF2–ის გარდა გამოშვებულია Vario LF2.E და Vario LF2R.E, რომლებიც ტატრა K2–ის რეკონსტრუქციას წარმოადგენს.

## ტექნიკური მონაცემები
*სიგრძე (ბუფერებამდე): 22,6 მ
*სიგანე: 2,48 მ
*სიმაღლე: 3,185 მ
*ვაგონის წონა (მგზავრების გარეშე): 31,5ტ
*ადგილების საერთო რაოდენობა: 140
**დასაჯდომი ადგილები: 46
**დასადგომი ადგილები: 94
*მოტორების სიმძლავრე: 6 x 90 kW
*მაქსიმალური რეკომენდებული სიჩქარე: 65კმ/სთ
## გაყიდვები
2007 წლის მდგომარეობით.
### ჩეხეთი 
## რესურსები ინტერნეტში 
* Stránka s informacemi o počátku provozu VariaLF2 v Ostravě včetně fotografií 

## სქოლიო
კატეგორია:ჩეხური ტრამვაის ვაგონები
Vario LF3

thumb| right|ტრამვაი Vario LF3,  ოსტრავა,  ჩეხეთი
thumb| right|Vario LF3-ის მარცხენა გვერდხედი,  ოსტრავა,  ჩეხეთი

**Vario LF3** — ჩეხური,  ნახევრადდაბალიატაკიანი,  სამსექციური ტრამვაის ვაგონის ტიპი. შეიქმნა ფირმების: Pragoimex,  Krnovske opravny a strojirny და VKV Praha–ს ერთობლივი ძალებით,  ოსტრავის სატრანსპორტო გაერთიანებასთან თანამშრომლობით.

ტრამვაის მოძრავ შემადგენლობებზე მოთხოვნა ყოველწლიურად იზრდება. ამის გამო გაზრდილია მოთხოვნა დიდი ტევადობის ვაგონებზე,  მაგ. როგორიცაა Tatra KT8D5,  რომელთა მოდერნიზაცია წარმატებით მიმდინარეობს,  თუმცა მზარდი მოთხოვნილების მხოლოდ Tatra KT8D5–ებით დაკმაყოფილება შეუძლებელია. ზოგიერთი ქალაქის სატრანსპორტო გაერთიანებამ ამ პრობლემის გადაჭრა ძველი ვაგონების რეკონსტრუქციით და მათი დიდი ტევადობის,  სამსექციურ ვაგონებად გადაკეთებით გადაწყვიტა (მაგ.: ბრნო Tatra K3R.N,  პლზენი Tatra K3R.NT). ოსტრავამ სხვა გზას მიმართა და ახალი ვაგონების, Vario LF3–ების შეძენა გადაწყვიტა.

## კონსტრუქცია
Vario LF3 წარმოადგენს ცალმხრივი მართვის,  რვაღერძიან,  მოტორებიან,  სამსექციურ ვაგონს,  რომლის ნაკვეთურები (სექციები) შეკავშირებულია სახსრებით,  ხოლო სახსრები შემოსილია მოქნილი,  გოფრირებული ტყავის ბურვილით. ვაგონს მარჯვენა გვერდზე აქვს ხუთი ორფრთიანი კარი. ყოველ ნაკვეთურში არის დაბალიატაკიანი ნაწილი. იატაკის ფართის 50% დაბალია (ლიანდაგის ზედაპირიდან 350 მმ). იატაკი მაღალია (860 მმ) პირველი ნაკვეთურის წინა მესამედში,  ბოლო ნაკვეთურის უკანა მესამედსა და სახსრებში,  შასის ზემოდან.

Vario LF3 აღჭურვილია ფირმა Cegelec–ის წარმოების ასინქრონული ელექტროაღჭურვილობით TV Europulse (განთავსებულია სახურავზე),  რესორებიანი მბრუნავი შასებით „კომფორტი“ და ნახევარპანტოგრაფით. ვაგონის დიზაინი ინგლისელ არქიტექტორ, ფრანტიშეკ პელიკანს ეკუთვნის. ელექტროაღჭურვილობის მართვა ხორციელდება კაბინის მიკროპროცესორული სისტემის, CECOMM–ის მეშვეობით.

2008 წელს აიგო ორმხრივი მართვის მქონე ვაგონი, Vario LF3/2.

## ტექნიკური მონაცემები
*სიგრძე (ბუფერებამდე): 30, 1 მ
*სიგანე: 2, 48 მ
*სიმაღლე: 3, 185 მ
*ვაგონის წონა (მგზავრების გარეშე): 38ტ
*ადგილების საერთო რაოდენობა: 229
**დასაჯდომი ადგილები: 61
**დასადგომი ადგილები: 168
*მოტორების სიმძლავრე: 8 x 90 kW
*მაქსიმალური რეკომენდებული სიჩქარე: 65კმ/სთ

## გაყიდვები
2006 წლიდან აგებულია 2 ვაგონი

### ჩეხეთი 
## სქოლიო
კატეგორია:ჩეხური ტრამვაის ვაგონები
Windows Vista

**Windows Vista** — კომპანია Microsoft-ის ოპერაციული სისტემა. 2005 წლის 22 ივლისამდე, როდესაც ოფიციალურად გახდა ცნობილი მისი გამოსვლის შესახებ, სისტემის სახელწოდება იყო „Longhorn“. მისი შემუშავება დასრულდა 2006 წლის 8 ნოემბერს და სისტემა გამოვიდა შემდეგი სამი თვის მანძილზე - კომპიუტერული აღჭურვილობების მწარმოებლებისათვის, კორპორატიული მომხმარებლებისათვის და სავაჭრო ქსელებისათის. 2007 წლის 30 იანვარს იგი მსოფლიო მასშტაბით გაყიდვაში გამოვიდა 
 and was made available for purchase and download from Microsoft's website. შემდეგი ოპერაციული სისტემა იყო Windows 7.

## სქოლიო
ლიეტუვის მორაგბეთა ეროვნული ნაკრები

**ლიეტუვის მორაგბეთა ეროვნული ნაკრები** — ევროპის რაგბის ფედერაციის წევრი. მათ არცერთ რაგბის მსოფლიო ჩემპიონატზე არ აქვთ ნათამაშები. ევროპის ერთა თასზე ამჟამად ის 2B დივიზიონში ასპარეზობს.

## რესურსები ინტერნეტში
*ლიეტუვის რაგბის ფედერაცია - ოფიციალური საიტი 

კატეგორია:რაგბის ეროვნული ნაკრებები
კატეგორია:ლიეტუვა
მერვი

**მერვი** (; ) — ცნობილი უძველესი ქალაქი შუა აზიაში, მდინარე მურღაბის ნაპირზე თურქმენეთის სამხრეთ-დასავლეთ ნაწილში. თანამედროვე ქალაქ მარიდან აღმოსავლეთით 30 კილომეტრზე. სპარსეთის სატრაპია მარგიანეს და სელჩუკების სამეფოს დედაქალაქი.

1999 წელს ქალაქის ნანგრევები შეიტანეს იუნესკოს მსოფლიო მემკვიდრეობის ძეგლების სიაში.

## დამეგობრებული ქალაქები 
მერვი დამეობრებულია შემდეგ ქალაქებთან:

*&nbsp;ბალხი;
*&nbsp;ბაქო;
*&nbsp;უხანი;
*&nbsp;ზაგრები;
*&nbsp;კაირო;
*&nbsp;ნიშაბური, თავრიზი, ჰამადანი და ისპაანი;
*&nbsp;ბაღდადი, ქარბალა და ქირქუქი;
*&nbsp;იერუსალიმი;
*&nbsp;ვენეცია;
*&nbsp;ელ-ქუვეითი;
*&nbsp;ლაჰორი;
*&nbsp;ღაზა;
*&nbsp;სანქტ-პეტერბურგი;
*&nbsp;მედინა და მექა;
*&nbsp;დამასკო და ალეპო;
*&nbsp;ხუჯანდი;
*&nbsp;სტამბოლი, კონია, ბურსა და იზმირი;
*&nbsp;ნისა და კიონეურგენჩი;
*&nbsp;დუბაი;
*&nbsp;ბუხარა და სამარყანდი.

## იხილეთ აგრეთვე 
* მსოფლიო მემკვიდრეობის ძეგლების სია აზიასა და ოკეანეთში

## რესურსები ინტერნეტში 
*The landscapes of Islamic Merv, Turkmenistan: Where to draw the line?
*British Museum Research Project 
*Hazlitt's Classical Gazetteer 
*Ancient Merv Project UCL 

კატეგორია:მსოფლიო მემკვიდრეობის ძეგლები თურქმენეთში
Tatra T6A2

**T6A2** — ჩეხური წარმოების ერთსექციური, ოთხღერძიანი, მოტორებიანი ტრამვაის ვაგონი, რომელსაც 1985–1999 წლებში კომპანია ČKD Tatra აწარმოებდა. ეს ვაგონი მისი წინამორბედებისგან სრულიად განსხვავებულია. მან წარმატებით ჰპოვა გავრცელება ვიწროგობარიტიანი ტრამვაის სისტემებში, განსაკუთრებით კი აღმოსავლეთ გერმანიის ქალაქებში.

## ვარიაციები
## T6A2D/B6A2D
thumb|ბერლინის მოდერნიზებული T6A2D
thumb|ტატრა T6A2D–ების ბმული ბერლინში
thumb|right |მოდერნიზებული T6A2D როსტოკში, მისაბმელი ვაგონით NB4
1980–იანი წლების დასასრულს აღმოსავლეთ გერმანიის ქალაქებში გაჩნდა ახალი ტრამვაის ვაგონების საჭიროება, მოძველებული ტრამვაის პარკის განახლებისათვის, ამიტომ კომპანია ČKD Tatra–მ 1985 წელს დაიწყო აღნიშნული ვაგონების გამოშვება. ახლადაგებული ვაგონების გამოცდა პრაღაში წარმოებდა, რის შემდეგაც ტატრა T6A2 ვაგონების პირველი პარტია დრეზდენმა მიიღო. 1988–1991 წლებში აღმოსავლეთ გერმანიის ქალაქებს 174 ვაგონი მიეწოდა. მათგან უმსხვილესი დამკვეთი ბერლინი იყო, სადაც T6A2 და B6A2 177 ერთეულმა მოიყარა თავი, გარდა იმ 5 ვაგონისა, რომლებიც 1995 წელს როსტოკს გადაეცა.
## T6A2B
T6A2B შეიქმნა სოფიას ტრამვაის ქსელისთვის. პირველი 40 ვაგონი 1991 წელს აიგო, ხოლო მომდევნო 17,_1999 წელს.
## T6A2H
უნგრეთის ქალაქ სეგედს 13 ერთეული T6A2 მიეწოდა, სადაც ისინი T6A2H–ად გადაკეთდა და 1997 წელს ექსპლუატაციაში ჩაეშვა.

## პროდუქციის გაყიდვები
1985–1999 წლებში სულ აიგო 256 T6A2 და 92 B6A2 (მისაბმელი ვაგონი), რომლებიც მიეწოდა შემდეგ ქალაქებს:
### ბულგარეთი 
### უნგრეთი 
### გერმანია 
(აღნიშნული ვაგონების რაოდენობა შესაძლოა დღეისათვის სხვადასხვა ქალაქში შეცვლილი იყოს)
## რესურსები ინტერნეტში
კატეგორია: ჩეხური ტრამვაის ვაგონები
პაპეეტე

**პაპეეტე** (, ) — საფრანგეთის ზღვისიქითა გაერთიანების საფრანგეთის პოლინეზიის დედაქალაქი, მდებარეობს არქიპელაგ საზოგადოების კუნძულებზე არსებულ კუნძულ ტაიტიზე.

## კლიმატი 
thumb|right|250px|პაპეეტეს კომუნა
კლიმატი პასატურია სუბეკვატორულთან მსგავსი. ტემპერატურა მთელი წელი პრაქტიკულად მუდმივია. სეზონი ნოემბრიდან მაისამდე ტენიანია, ხოლო ივნისიდან ოქტომბრამდე მშრალი. ამასთან ერთად ნალექი მშრალ სეზონშიც მოდის და ამიტომ ისინი თანდათანობით შეუმჩნევად ერწყმიან ერთმანეთს.

## ისტორია 
მისიონერი უილიამ კრუკი იყო პირველი ევროპელი, რომელიც 1818 წელს ეწვია პაპეეტეს და იქვე დასახლდა. ХІХ საუკუნეში მიმდინარეობდა ქალაქის მზარდი განვითარება და გაფართოება. პაპეეტე იქცა ქვეყნის მთავარ სავაჭრო და სატრანსპორტო ცენტრად. ის 1827 წელს გახდა ტაიტის დედოფლის პამარე IVს რეზიდენცია, რომელმაც 1830 წელს პაპეეტე ქვეყნის დედაქალაქად გამოაცხადა. საფრანგეთის მმართველობის პერიოდში 1843 წელს ტაიტიზე შეიქმნა პროტექტორატი, ეს ქალაქი უკვე ფრანგული პოლინეზიის ოფიციალური დედაქალაქი გახდა.

1884 წელს ხანძარმა პაპეეტეს მნიშვნელოვანი ნაწილი დაანგრია, ქალაქს მნიშვნელოვანი ზიანი 1906 წლის ციკლონმაც მიაყენა. ამასთან ერთად ქალაქში ჩასახლდა ზოგიერთი ჩინელი, რამაც გამოიწვია მისი მოსახლეობის სწრაფი ზრდა და იმ დროისათვის შეადგინა 5000 ადამიანი. მეორე მსოფლიო ომის დროს ქალაქი იბომბებოდა იაპონიის მიერ, რამაც მას ასევე მნიშვნელოვანი ზიანი მიაყენა.

ადრე პაპეეტეს ტრანსპორტის ინტენსიური მოძრაობის, 1960 წელს აშენებული ბეტონის ნაგებობების, კრიმინალის, პროსტიტუციის და გარემოს დაჭუჭყიანების გამო ჰქონდა საკმაოდ ცუდი რეპუტაცია. მაგრამ ბოლო დროს ქალაქის მესვეურთა დიდი შრომის შედეგად ჩატარდა ქალაქის მთლიანი რემონტი, ამიტომაც დღეს იგი წარმოადგენს ცხოვრებისათვის მშვენიერ რაიონს სუფთა ჰაერით და დასვენების ყველა საშუალებებით.

## მოსახლეობა 
მოსახლეობის რაოდენობა 2022 წლის აღწერის მიხედვით ქალაქ პაპეეტეში შეადგენს 26 654 ადამიანს (2022), მაგრამ მისი აგლომერაცია გაცილებით მრავალრიცხოვანია — 124 274 ადამიანი (2022 წელი).

პაპეეტესა და მისი აგლომერაციის მოსახლეობის რაოდენობის ცვლილებების ისტორია დაწყებული 1956 წლიდან:

## ტრანსპორტი 
პაპეეტე არის ფრანგული პოლინეზიის მთავარი საზღვაო პორტი, ქალაქის სიახლოვეს მდებარეობს ფააას საერთაშორისო აეროპორტი, რომლიდანაც მრავალ ქვეყანაში ხორციელდება რეისები.

## საინტერესო ფაქტები 
1891 წლიდან ამ ტერირტორიაზე ცხოვრობდა პოლ გოგენი. მოკლე დროით საფრანგეთში დაბრუნების შემდეგ (1893—1895), ავადმყოფობისა და უსახსრობის გამო ის სამუდამოდ გადასახლდა ოკეანეთში — პირველად ტაიტიზე, 1901 წლიდან კი კუნძულ ჰივა-ოაზე (მარკიზის კუნძულები).

1980 წლის 20 აგვისტოს აქ გარდაიცვალა ჯო დასენი.

2013 წელს აქ ჩატარდა მსოფლიოს ჩემპიონატი პლაჟის ფეხბურთში.

## გალერეა 

ფაილი:Présidence.Papeete.JPG|*Présidence*
ფაილი:Cathédrale.Papeete.JPG|*Papeete Cathédral*
ფაილი:Ppt-temple-paofai.jpg|*Paofai Temple*

## ლიტერატურა 
* Kay, Robert F. *Hidden Tahiti*, Ulysses Press, Berkeley, California, 2001. ISBN 1-56975-222-2.

## რესურსები ინტერნეტში 
* Papeete Official Website 
* Papeete City Tour, over 30 tourist attractions to discover 
* Papeete City Tour for mobile

## სქოლიო
კატეგორია:საფრანგეთის პოლინეზიის ქალაქები
კატეგორია:ოკეანეთის დედაქალაქები
როტუმა

**როტუმა** () — ვულკანური წარმოშობის კუნძული წყნარი ოკეანის დასავლეთ ნაწილში, შედის ფიჯის შემადგენლობაში.

## გეოგრაფია 
thumb|250|right|კუნძულ როტუმას სატელიტური ფოტო
კუნძულზე არის მაღალი მთები, ხოლო აქ ატმოსფერული ნალექების რაოდენობა საკმაოდ დიდია, როტუმას ფართობი შეადგენს 43 კმ² (მომცრო კუნძულების ჩათვლით — 46 კმ²), აქ ძირითადად არის პალმის ხეები და სხვა ტროპიკული მცენარეულობა.

## ისტორია 
როტუმა 1791 წელს აღმოაჩინა ბრიტანულმა გემმა, 1881 წელს მისი ანექსია მოახდინა დიდმა ბრიტანეთმა. 1970 წელს კუნძულმა მიიღო დამოუკიდებლობა, როგორც ფიჯის რესპუბლიკის ერთ-ერთმა ნაწილმა.

## მოსახლეობა 
2007 წლის აღწერით კუნძულის მოსახლეობის რაოდენობა შეადგენს 2002 ადამიანს.

კუნძულის ადმინისტრაციული ცენტრია ქალაქი აჰაუ, მაგრამ ყველაზე დიდი ქალაქი და პორტია — მოტუსა.

## პოლიტიკა 
ფიჯის პარლამენტში როტუმას კუნძულს ჰყავს თითო-თითო წევრი ორ პალატაში, ხოლო კუნძულის მართვას ახორციელებს როტუმის საქმეთა სამინისტრო.

## ეკონომიკა 
სასოფლო სამეურნეო წარმოების მთავარი პროდუქტია კოპრა.

## იხილეთ აგრეთვე 
* როტუმული ენა

## რესურსები ინტერნეტში
## სქოლიო
კატეგორია:ფიჯი
კატეგორია:ფიჯის კუნძულები
კატეგორია:წყნარი ოკეანის კუნძულები
კატეგორია:ოკეანეთის კუნძულები
კატეგორია:კუნძულები ანბანის მიხედვით
ბოჭორმის ეკლესია

**ბოჭორმის ეკლესია** — არქიტექტურული ძეგლი. დგას სოფელ იყალთოს ზემოთ, 1 კმ-ზე, სამონასტრო კომპლექსის სამხრეთით, 100-150 მ მანძილზე ტყეში. თარიღდება გარდამავალი ხანით.

ეკლესია დარბაზულია (6,64 X 4,6 მ). აქვს თანადროული მინაშენი, რომელიც მას ჩრდილოეთიდან, მთელ სიგრძეზე გასდევს. შენობა, ძირითადად, ნატეხი ქვითაა ნაგები,ალაგ-ალაგ გამოყენებულია რიყის ქვა და შირიმი. ერთადერთი შესასვლელი ეკლესიას ჩრდილოეთიდან, მინაშენიდან აქვს. ეკლესიის შიდა სივრცე ვიწროა და მაღალი. აღმოსავლეთით იგი დასრულებულია ნახევარწრიული აფსიდით, რომლის ცენტრში, თაღოვანი სარკმელი, გვერდებში კი თითო, სწორკუთხა ნიშაა მოწყობილი. საკურთხეველი დარბაზის იატაკის მიმართ საფეხურითაა შემაღლებული. აფსიდი გადახურულია კონქით. კონქის თაღი ოდნავ თაღისებრი ფორმისაა, დაყრდნობილია აფსიდის მხრების დამაგვირგვინებელ, შირიმის მარტივ იმპოსტებზე. აფსიდის კედელზე , სარკმლის ქვემოთ, ოთხკუთხა ტრაპეზია მიდგმული. დასავლეთ კედელში თაღოვანი სარკმელია. დარბაზი ცილინდრული კამარითაა დახურული. მინაშენი ვიწროა, აღმოსავლეთით დასრულებულია ხალისებრი აფსიდით, რომლის ზედა ნაწილი და გადახურვა ჩამონგრეულია. მინაშენის დანარჩენი კედლები, დაახლოებით 1,5 მ სიმაღლეზე დგას. შესასვლელი შენობის ჩრდილოეთიდან ჰქონდა (შემორჩენილია აღოსავლეთს წირთხლის ნაწილი) აფსიდის შუაში თაღოვანი სარკმელია, რომელსაც გარეთა ნაწილი, მთელ სიმაღლეზე მონგრეული აქვს. აფსიდში დგას მოზრდილი ტრაპეზი. ფასადები სადაა, წყობა არაწესიერი. ორივე სარკმლის თაღი ერთ მთლიან, მომწვანო ფერის ქვაშია გამოკვეთილი. მათ შორის აღმოსავლეთ სარკმლის ქვაზე შემორჩენილია ასოთმთავრულით შესრულებული, ძლიერ დაზიანებული წარწერა, რომელიც ასე იკითხება:  1930 წლებში ეკლესია შეაკეთეს და იგი ღარისებრი კრამიტით გადახურეს.

## ლიტერატურა
კატეგორია:თელავის მუნიციპალიტეტის ტაძრები
ავანგარდული მეტალი

**ავანგარდული მეტალი**, ცნობილი ასევე როგორც **ექსპერიმენტული მეტალი**, — მძიმე მეტალი ქვეჟანრია, რომელიც ხშირად იყენებს ინოვაციას მუსიკაში, ავანგარდულ ელემენტებს, ცდებს ფართო დიაპაზონით და არასტანდარტულ ხმებს, ინსტრუმენტებს, მუსიკის სტრუქტურას, დაკვრის სტილსა და ვოკალის ტექნიკას. მიუხედავად იმისა, რომ არ არსებობს ჟანრის ზუსტი განსაზღვრების კრიტერიუმები, ექსპერიმენტების ჩატარება მეტალ მუსიკაში ჟანრისთვის მიკუთვნებისთვის, ხშირად, საკმარისი საფუძველია. ავანგარდული მეტალი ახლოსაა პროგრესულ როკთან, მაგრამ მისგან მეტი ექპერიმენტები განასხვავებს, პროგრესული როკი კი ხასიათდება ფოკუსირებით ტრადიციული მეტალის დაკვრის სტილზე და მაღალი დონის რთულ ტექნიკურ შესრულებაზე.

## სქოლიო 
კატეგორია:მძიმე მეტალის ჟანრები
ინდუსტრიული მეტალი

**ინდუსტრიული მეტალი** — მძიმე მეტალის ქვეჟანრი, რომელშიც შერწყმულია ინდუსტრიული მუსიკა მძიმე მეტალის მრავალ ქვეჟანრთან. მას ახასიათებს მძიმე მეტალის რიფები, სემპლერების, სექვენსერების, სინთეზატორების და ვოკალის გამოყენება დისტორშენით. მნიშვნელოვანი ინდუსტრიული მეტალ ჯგუფებია რამშტაინი, Ministry, Godflesh, KMFDM

## სქოლიო 
კატეგორია:მძიმე მეტალის ჟანრები
ევროპის ჩემპიონ კლუბთა თასი

**ევროპის ჩემპიონ კლუბთა თასი** (ან უბრალოდ **ევროპის თასი**), არის თასი, რომელითაც უეფა ყოველწლიურად აჯილდოებს უეფა-ს ჩემპიონთა ლიგის გამარჯვებულს, თუმცა არა ორიგინალით. ორიგინალი სამუდამოდ მხოლოდ იმ კლუბებს რჩებათ, რომლებიც ლიგას 5-ჯერ ან ზედიზედ 3-ჯერ მოიგებენ.

:***თასის ორიგინალის მფლობელი კლუბები***

* რეალ მადრიდი, მეექვსე გამარჯვების შემდეგ, 1956-60 წლებში და 1966 წელს.
* აიაქსი, ზედიზედ მესამე გამარჯვების შემდეგ 1973 წელს.
* ბაიერნი, ზედიზედ მესამე გამარჯვების შემდეგ 1976 წელს.
* მილანი, მეხუთე გამარჯვების შემდეგ 1994 წელს.
* ლივერპული, მეხუთე გამარჯვების შემდეგ 2005 წელს.

თასი
კატეგორია:ჯილდოები ანბანის მიხედვით
რკინიგზის არის თრეშ მეტალი

**რკინიგზის არის თრეშ მეტალი** (ან უბრალოდ **რკინიგზის არის თრეში**) — თრეშ მეტალის რეგიონული განშტოება, რომელიც გამოიყენება 1980-იან წლებში დაარებული იმ ჯგუფების მიმართ, რომლებიც დაარსდნენ და საერთაშორისო აღიარება მოიპოვეს სან-ფრანცისკოს რკინიგზის არის მიდამოებში,კალიფორნიაში. სამხრეთ ფლორიდასთან ერთად ეს სცენა ხშირად მოიხსენიება, როგორც მთლიანად თრეშ მეტალისა და დეზ მეტალის დასაბამი. ამ განშტოების წარმომადგენლები არიან ისეთი ჯგუფები, როგორებიცაა:

## სქოლიო 
კატეგორია:მძიმე მეტალის ჟანრები
კატეგორია:თრეშ მეტალი
ბრაზილიური თრეშ მეტალი

**ბრაზილიური თრეშ მეტალი** — თრეშ მეტალის რეგიონული განშტოება, რომელიც ჩამოყალიბდა 1980-იან წლებში ბრაზილიაში. რკინიგზის არის თრეშ მეტალსა და ტევტონურ თრეშ მეტალთან ერთად იგი წარმოადგენდა თრეშ მეტალის ერთ-ერთ უდიდეს სცენას 1980-იან წლებში. მიუხედავად იმისა, რომ იგი არც ისე ფართო და ცნობილი მოძრაობა იყო, როგორც ჩრდილო ამერიკული და ევროპული მოძრაობები, მნიშვნელოვანი წერტილია მძიმე მეტალში, რადგან წარმოადგენს ერთგვარ ხიდს შუა 80-იანების თრეშ მეტალსა და დეკადის ბოლოს ჩამოყალიბებულ დეზ მეტალს შორის. ამ სცენაზე შესამჩნევი ჯგუფებია:

* ბელუ-ორიზონტიდან:

** Sepultura
** Sarcófago
* სან-პაულუდან:

** Executer
** Korzus
** Lobotomia
** MX
** Ratos de Porão
** Torture Squad
* რიო-დე-ჟანეიროდან:

** Dorsal Atlântica

## ლიტერატურა 
* 
* 
* 

კატეგორია:მძიმე მეტალის ჟანრები
კატეგორია:თრეშ მეტალი
აშშ-ის მიმდებარე მცირე კუნძულები

**აშშ-ის მიმდებარე მცირე კუნძულები** () — მოიცავს წყნარ ოკეანეში მდებარე 8 და კარიბის ზღვაში მდებარე 1 კუნძულოვან ტერიტორიას.

აქ შემავალი ყველა კუნძული მდებარეობს წყნარ ოკეანეში, გარდა კუნძულ ნავასასი. დღეისათვის აქ არსებული კუნძულების უმრავლესობაზე მუდმივი მოსახლეობა არ ცხოვრობს (2014). ამასთან ერთად  კუნძულებზე იმყოფება სამხედრო და სამეცნიერო ობიექტების დროებითი პერსონალი. 2000 წლის აღწერის შედეგად მათი რიცხვი შეადგენს 316 ადამიანს.

კუნძული ნავასა არის სადავო ტერიტორია ჰაიტსა და აშშ-ს შორის, ხოლო ატოლი უეიკი მარშალის კუნძულებსა და აშშ-ს შორის.

ამ ტერიტორიას ადრე მინიჭებული ჰქონდა ზედა დონის ინტერნეტ დომენი .Um. 2007 წელს, მისი გამოუყენლობის მიზეზით, იგი გაუქმდა.

## კუნძულთა ჩამონათვალი 
thumb|400px|წყნარ ოკეანეში არსებული აშშ-ის მიმდებარე მცირე კუნძულების რუკა
აშშ-ის მცირე მიმდებარე კუნძულებში შედიან:

## სქოლიო
## რესურსები ინტერნეტში 
* United States Pacific Island Wildlife Refuges  
* Страница регистрации домена верхнего уровня 

კატეგორია:აშშ-ის კუნძულოვანი ტერიტორიები
ტევტონური თრეშ მეტალი

**ტევტონური თრეშ მეტალი** (ზოგჯერ **გერმანული თრეშ მეტალი**) — თრეშ მეტალის რეგიონული განშტოება, რომელიც ჩამოყალიბდა 1980-იან წლებში გერმანიაში. რკინიგზის არის თრეშ მეტალთან, აღმოსავლეთ სანაპიროს თრეშ მეტალსა და ბრაზილიურ თრეშ მეტალთან ერთად იგი წარმოადგენდა თრეშ მეტალის ერთ-ერთ უდიდეს სცენას 1980-იან წლებში. ტევტონური თრეშ მეტალი თრეშ მეტალის ყველა სხვა განშტოებათა შორის უმძიმესია. ჩვეულებრივ მას ახასიათებს სწრაფი და მძიმე მუსიკა, რომელიც შექმნილია დაბალ ტონებზე (ზოგჯერ C-ზეც კი) აწყობილი გიტარებითა და ექსტრემალური ვოკალით. ამ სცენაზე გამოარჩევენ *დიდ სამეულს* (მსგავსად *თრეშ მეტალის დიდი ოთხეულისა*), რომელშიც შედიან ყველაზე გავლენიანი ჯგუფები სტილში: Destruction, Kreator და Sodom.

## სქოლიო 
კატეგორია:მძიმე მეტალის ჟანრები
კატეგორია:თრეშ მეტალი
მერაბ აბრამიშვილი

მინი|მარჯვნივ|მერაბ აბრამიშვილი
**მერაბ აბრამიშვილი** (დ. 16 მარტი, 1957 — გ. 22 ივნისი, 2006) — ქართველი მხატვარი, რომლის შემოქმედებაც მძაფრად გამოკვეთილი ინდივიდუალური სტილითა და ნარატივით ხასიათდება.მერაბ აბრამიშვილი ხელოვანების ოჯახში იზრდებოდა - მამა ხელოვნებათმცოდნე იყო და ხშირად ატენის სიონის ფრესკების სანახავად დაჰყავდა, რაც მომავალში ხელოვანის შთაგონების წყაროდ და მისი სტილის განმსაზღვრელად იქცა.

მუშაობდა სოფელ მსხალდიდის  სკოლაში ხატვის მასწავლებლად, იყო საქართველოს მხატვართა კავშირის წევრი (1988–2006). 2006 წლის 22 ივნისს მხატვარი მერაბ აბრამიშვილი მოულოდნელად გარდაიცვალა.

2020 წლის დეკემბერში მერაბ აბრამიშვილის ნამუშევრები, 1998 წელს შექმნილი „ედემის ბაღი“ და „კუმაონის კაციჭამიას“ Sotheby’s-ის აუქციონზე გაიყიდა. 

ნახატების გარკვეული ნაწილი საქართველოს ეროვნულ მუზეუმშია. ნამუშევრების უმეტესობა კი საქართველოს საზღვრებს გარეთ, კერძო კოლექციონერების მფლობელობაშია.

## გამოფენები 
*1988–90 — თბილისი, მხატვრების სახლი
*1989 — ვარშავა
*1990 — პარიზი
*1993 — Artforum Gallery, Hanover
*1994 — „Orient Gallery“, თბილისი, პერსონალური გამოფენა 
*1995 — „TMS“ Gallery, თბილისი
*1996 — Zeidel Gallery, Cologne
*1995–99 — თანამედროვე მხატვრობის გალერეა, თბილისი
*2004 — პერსონალური გამოფენა „Baia“ Gallery, თბილისი
*2005 — პერსონალური გამოფენა „TMS“ Gallery, თბილისი
*2012 — 55 წლის იუბილესადმი მიძღვნილი გამოფენა „ახალ გალერეაში“
*2016 — გამოფენა ზურაბ წერეთლის მუზეუმში.

## გალერეა 

Abramishvili1.JPG|ფარშევანგი
Abramishvili3.JPG|შავი პანტერა
Abramishvili9.JPG|სამასი არაგველი
Abramishvili7.JPG|

## რესურსები ინტერნეტში
* 
* მერაბ აბრამიშვილი
* მერაბ აბრამიშვილის შემოქმედება - სამოთხე დედამიწაზე , hammock.magazine
* მერაბ აბრამიშვილის მიერ ნაპოვნი სამოთხე

## სქოლიო
კატეგორია:ქართველი მხატვრები
კატეგორია:დაბადებული  16 მარტი
კატეგორია:დაბადებული 1957
კატეგორია:გარდაცვლილი  22 ივნისი
კატეგორია:გარდაცვლილი 2006
მ
My Iron Lung (EP)

***My Iron Lung*** — ბრიტანული ალტერნატიული როკ-ჯგუფ Radiohead-ის EP. იგი გამოვიდა 1994 წელს. დისკში შეტანილია 8 სიმღერა.

ეს ჩანაწერი არის ერთგვარი კავშირი ჯგუფის სადებიუტო ალბომის *Pablo Honey* და უფრო გვიანდელ შემოქმედებას შორის. ბრიტანეთში დისკი მოხვდა ჩარტის #24 პოზიციაზე.

## სიმღერების სია
## რესურსები ინტერნეტში
* 
* 
* 

## სქოლიო 
კატეგორია:Radiohead-ის EP-ები
კატეგორია:1993 წლის EP-ები
კატეგორია:ალბომები ნაიჯელ გოდრიჩის პროდიუსერობით
კაპიტანი (ფეხბურთი)

[მინი|[რაული, მადრიდის "რეალის" ლეგენდარული კაპიტანი]]
საფეხბურთო გუნდის **კაპიტანი** — გუნდის რჩეული, რომელიც ითვლება გუნდის ლიდერად. მას ევალება გუნდის კონტროლი საფეხბურთო მატჩის დროს, და ხშირად მწვრთნელი მას სხვადასხვა დავალებებს აძლევს. ჩვეულებრივ მათ მხარზე აქვთ სამკლაური.

## მოვალეობები
კაპიტნის ერთ-ერთი მოვალეობაა როდესაც მსაჯი თამაშის დაწყებამდე ფეხბურთის გუნდის კაპიტნებს იხმობს თავისთან, იგი აგდებს მონეტას და კაპიტანი ირჩევს ბურთს ან მოედანს. ბურთი ანუ თამაშის დაწყება, ხოლო მოედანი, მოედნის ცენტრიდან რომელ მხარეს განლაგდება გუნდი. კაპიტნის მოვალეობაა ასევე გუნდის კონტროლი და მათი გამხნევება. კაპიტანმა ასევე უნდა დაამშვიდოს სიტუაცია თუ გუნდის რომელიმე წევრი შეეკამათება მოწინააღმდეგეს. ასევე უნდა შეეკამათოს მსაჯს თუ რაიმე გადაწყვეტილება მსაჯიდან არასწორად იქნება მიღებული. როდესაც კაპიტანი მოედნიდან გადის იგი თავის სამკლაურს გადაცემს ვიცე-კაპიტანს რაც ნიშნავს რომ გუნდი უნდა წარმართოს მან. ასევე თუ კაპიტანი ან ტრამვირებულია ან სათადარიგოთა სკამზეა, კაპიტნის სამკლაურით გადის ვიცე-კაპიტანი.

კატეგორია:ფეხბურთის ტერმინოლოგია
ამერიკული მძიმე მეტალის ახალი ტალღა

**ამერიკული მძიმე მეტალის ახალი ტალღა** ( ან აბრევიატურა **NWOAHM**) — მოძრაობა, რომელიც ჩამოყალიბდა აშშ-ში ადრეულ-შუა 1990-იანებში და უფრო გაფართოვდა 2000-იანებში. ამერიკულ მძიმე მეტალის ახალ ტალღაში მოღვაწე ზოგიერთი ჯგუფი ირწმუნება, რომ მოძრაობა ჩამოყალიბდა ადრეულ 1980-იანებში, მაგრამ გავლენა და პოპულარობა ვერ მოიპოვა შემდეგი დეკადის დადგომამდე. ერთ-ერთი განსაზღვრება, რომელიც მეტალ სფეროში მოღვაწე დიდი ხნის მწერალს - გარი შარფ-იანგს ეკუთვნის, ასე ჟღერს: ამერიკული მძიმე მეტალის ახალი ტალღა არის „ევროპული სტილის რიფებისა და ხრინწიანი ვოკალის ქორწინება.“ ზოგიერთ ჯგუფს ამერიკული მძიმე მეტალის ახალი ტალღიდან მიაწერენ მძიმე მეტალის მეინსტრიმში დაბრუნებას.

## სქოლიო 
კატეგორია:მძიმე მეტალის ჟანრები
Pop Is Dead

„**Pop Is Dead**“ — ბრიტანული ალტერნატიული როკ-ჯგუფ Radiohead-ის სიმღერა, რომელიც სინგლის სახით გამოვიდა 1993 წელს. ეს არის ჯგუფის მესამე სინგლი. იგი არც ერთ სტუდიურ ალბომში არ არის შეტანილი. ყველა შემდეგი სინგლი ამა თუ იმ ალბომიდან იყო აღებული, მხოლოდ „Harry Patch (In Memory Of)“ 2009 წელს სპეციალურად ჩაწერილ სინგლს წარმოადგენს.

## სიმღერების სია
#Pop Is Dead - 2:13
#Banana Co. (აკუსტიკური) - 2:27
#Creep (საკონცერტო) - 4:11
#Ripcord (საკონცერტო) - 3:08

## რესურსები ინტერნეტში
* 

კატეგორია:Radiohead-ის სიმღერები
კატეგორია:1993 წლის სიმღერები
კატეგორია:1993 წლის სინგლები
კატეგორია:EMI Records-ის სინგლები
კატეგორია:Parlophone-ის სინგლები
სპექტრალური ზოლი

**სპექტრალური ზოლი** — სპექტრის მონაკვეთის თავისებურება, რომელიც გამოიხატება ლოკალური სიგნალის დონის მომატებით (ღია ზოლი, ემისიური ზოლები, სპექტრალური მაქსიმუმები) ან შემცირებით (მუქი ზოლი, შთანთქვის ზოლები, სპექტრალური მინიმუმები).

"ნარჩენი ინტენსივობა" - ეწოდება სპექტრალურ ზოლში გამოსხივების გაძლიერება/შემცირებას უწყვეტ სპექტრთან შედარებით:r_\nu\,=\,\frac{I_\nu}{I_\nu^0},
სადაც 

{I_\nu} - ?

{I_\nu^0} - ?

ფუნქცია, რომელიც ახასიათებს დარჩენილ ინტენსივობის დამოკიდებულებას სიხშირესთან, ზოლის პროფილი ეწოდება.

## იხილეთ აგრეთვე 
* შთანთქვის სპექტრალური ზოლი

კატეგორია:სპექტროსკოპია
საკვები ერთეული

**საკვები ერთეული**, საკვები საერთო ყუათიანობის საზომი და შესადარებელი ერთეული. საკვები ერთეული წარმოადგენს ამა თუ იმ საკვების მონელებად საყუათო ნივთიერებათა ჯამს და უზრუნველყოფს ცხოველის ორგანიზმში 148 გ ცხიმის დაგროვებას. 

## ლიტერატურა
**ხუციშვილი ი.*, ქსე, ტ. 8, გვ. 672, თბ., 1984

კატეგორია:საზომი ერთეულები